क्रिसमस के मौके पर पर्यटकों की कमी के कारण भले ही शिमला की सड़के खाली दिखी हों, लेकिन नए साल पर बर्फबारी की उम्मीद में कई पर्यटक एक बार फिर पहाड़ों का रुख करने लगे हैं। हिमाचल के कई पर्यटक स्थल सैलानियों की भीड़ से गुलजार दिख रहे हैं। एक ओर जहां धर्मशाला की धौलाधार पहाड़ियां पर्यटकों के आकर्षण का केंद्र बनी हुई हैं वहीं दूसरी ओर शिमला में भी पर्यटकों का जमावड़ा देखने को मिल रहा है।